এটা ডামি সরকার, এই সরকারকে জনগণ ভোট দেয় নাই: নজরুল ইসলাম খান
বিএনপির স্থায়ী কমিটির সদস্য নজরুল ইসলাম খান বলেছেন, 'দ্বাদশ নির্বাচন কোনো নির্বাচন নয়। এটা ডামি সরকার। এই সরকারকে জনগণ ভোট দেয় নাই।'
আজ শনিবার চট্টগ্রাম নগরীর কোতয়ালী থানার কাজির দেউড়ি এলাকায় দলীয় কার্যালয়ের সামনে কেন্দ্র ঘোষিত কালো পতাকা মিছিল শুরুর আগে এক বক্তব্যে তিনি একথা বলেন।
দ্রব্যমূল্যের ঊর্ধ্বগতি, বিএনপি চেয়ারপারসন খালেদা জিয়াসহ সব রাজবন্দিদের মুক্তি, সংসদ বাতিলসহ এক দফা দাবি আদায়ের লক্ষ্যে কালো পতাকা মিছিল করে বিএনপি।
নজরুল ইসলাম বলেন, নির্বাচন কমিশনের সমালোচনা করে তিনি বলেন বিরোধীদল নির্বাচনে অংশ নেয়নি। আর ফলাফল তো আগে থেকেই ঠিক করাই ছিল। এই নির্বাচনে বাংলাদেশের কোনো বিরোধীদল অংশগ্রহণ করে নাই৷
পরে দলীয় কার্যালয়ে সামনে থেকে কালো পতাকার মিছিল শুরু হয়।
এতে বিশেষ অতিথি দলের চেয়ারপারসনের উপদেষ্টা কাউন্সিলের সদস্য গোলাম আকবর খন্দকার, বিএনপি জাতীয় নির্বাহী কমিটির (চট্টগ্রাম বিভাগ) সাংগঠনিক সম্পাদক মাহবুবুর রহমান শামীম।

বিএনপির স্থায়ী কমিটির সদস্য নজরুল ইসলাম খান বলেছেন, 'দ্বাদশ নির্বাচন কোনো নির্বাচন নয়। এটা ডামি সরকার। এই সরকারকে জনগণ ভোট দেয় নাই।'